San Gregorio ermita (Iñarbil)

San Gregorio ermita baseliza kristaua da, Nafarroa Garaiko Erratzu herrian dagoena, Iñarbil auzoan.

 Eraikina 
Habearte bakarreko oinplano laukizuzena du, sabai aizunarekin. Atzealdean sakristia dago, eta elizpe txiki bat aurrealdean, alboetako murruen luzapenak eratua eta burdin sarearekin itxia. Elizpean dago sarrerako atea, bi alboetan leihoak dituena. Bi isurkiko teilatua dauka, eta kanpai-horma txiki bat. 

Aldarean San Gregorio Magnoren irudia dago. Haren eskuinean Jesusen Bihotzaren irudia, eta Mariaren Bihotzarena ezkerrean.

 Historia 
San Gregorioren omenezko lehenbiziko ermita XVII. mende hasieran eraiki zuten Erratzun.1637ko mapa batean agertzen da Erratzuko San Gregorio baseliza. Gaur egungoa baino gorago zegoen, Elorrietako bidean, Arginen bordaren ondoan; oraindik ere, San Gregorio izena ematen saio alderdi horri. 

1772an, Joaquina Iturriria y Hernandezek, erratzuar jatorriko madrildarrak,Haren aita, Pedro Iturriria (Erratzu, 1685-1756), Madrilgo gortean kokatutako negozio-gizona izan zen. testamentuan dirua utzi zuen kapilau-sari bat sortzeko eta, era horretan, San Gregorion bere arimaren aldeko mezak eman zitezen. 

Konbentzioaren Gerran espainiarrek gotorlekua ezarri zuten ermitaren ondoan, Elorrietako bidea babesteko. 1794ko ekainaren hasieran, frantziarrek eraso zuten, eta su eman zioten baselizari; bertako erretaula eta irudiak ere kiskali ziren. Gerra ondoan, orain dagoen tokian berreraiki zuten, Iñarbilen.  

Gaur egun, martxoaren 12an ematen da meza bertan. Lehenagoko denboretan maiatzeko egun batez ere izaten zen. Santua entzumeneko gaixotasunen zaindaritzat zeukaten.

 Oharrak 

 Erreferentziak 

 Kanpo estekak 

Kategoria:Baztango baselizak
Kategoria:Erratzuko eraikinak